ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ദീൻ ദയാൽ സ്പർശ് യോജന സ്കോളർഷിപ്പ്
(കൊച്ചി : ആഗസ്റ്റ് 22, 2023
കുട്ടികൾക്കിടയിൽ ഫിലാറ്റലിയുടെ പ്രചാരം വർധിപ്പിക്കുന്നതിനായി തപാൽ വകുപ്പ് 'ദീൻ ദയാൽ സ്പർശ്' എന്ന സ്കോളർഷിപ് പദ്ധതി ആവിഷ്കരിച്ചു നടപ്പാക്കിയിട്ടുണ്ട് . പഠനത്തിന് കരുത്തേകുകയും പരിപോഷിപ്പിക്കുകയും ചെയ്യുന്ന രീതിയിൽ ചെറു പ്രായം മുതൽ തന്നെ കുട്ടികൾക്കിടയിൽ ഫിലാറ്റലിയെ വളർത്തി കൊണ്ട് വരിക എന്നതാണ് ഈ സ്കോളർഷിപ്പിന്റെ ലക്ഷ്യം
ഫിലാറ്റലിക് ഡപ്പോസിറ്റ് അക്കൗണ്ട് ഉള്ള / ഫിലാറ്റലി ക്ലബ്ബിൽ അംഗത്വം ഉള്ള, ഫിലാറ്റലിയെ ഒരു ഹോബി ആയി കാണുന്ന ആറാം തരം മുതൽ ഒൻപതാം തരം വരെയുള്ള 60% മോ അതിൽ കൂടുതൽ മാർക്കോ തത്തുല്ല്യമായ ഗ്രേഡോ ഉള്ള കുട്ടികൾക്കു താഴെ പറയുന്ന രണ്ട് ഘട്ടങ്ങളിലെ പ്രകടനത്തെ ആസ്പദമാക്കി വർഷം 6000/- രൂപ ഈ പദ്ധതി പ്രകാരം സ്കോളർഷിപ്പായി ലഭിക്കുന്നതാണ്.
ഒന്നാം ഘട്ടം: ഡിവിഷണൽ തലത്തിൽ നടത്തപ്പെടുന്ന ഫിലാറ്റലി ക്വിസ്
രണ്ടാം ഘട്ടം: ഒന്നാം ഘട്ടത്തിലെ വിജയികൾ സബ്മിറ്റ് ചെയ്യുന്ന ഫിലാറ്റലി പ്രൊജക്റ്റ്
ഈ വർഷത്തെ സ്കോളർഷിപ്പിനായി ഇപ്പോൾ അപേക്ഷിക്കാവുന്നതാണ്.സിനിയർ സൂപ്രണ്ട് ഓഫ് പോസ്റ്റ് ഓഫീസസ്, എറണാകുളം,682011 എന്ന വിലാസത്തിൽ അപേക്ഷ ലഭിക്കേണ്ട അവസാന തിയതി 05.09.2023 ആണ്.
ആദ്യ ഘട്ടമായ ക്വിസ് 2023 സെപ്റ്റംബർ മാസത്തിൽ ആണ് നടത്തുന്നത്. കൂടുതൽ വിവരങ്ങൾക്കു അടുത്തുള്ള പോസ്റ്റ് ഓഫിസുമായി ബന്ധപെടുക
അല്ലെങ്കിൽ വിളിക്കുക ഫോൺ 0484 2355336 മൊബൈൽ. +91 94958 96064
പ്രധാനമന്ത്രിയുടെ ഓഫീസ്
പ്രമുഖ കാർട്ടൂണിസ്റ്റ് ശ്രീ നാരായൺ ദേബ്നാഥ് ജിയുടെ വിയോഗത്തിൽ പ്രധാനമന്ത്രി അനുശോചിച്ചു
പ്രമുഖ കാർട്ടൂണിസ്റ്റ് ശ്രീ നാരായൺ ദേബ്നാഥ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു; "ശ്രീ നാരായൺ ദേബ്നാഥ് ജി തന്റെ രചനകളിലൂടെയും കാർട്ടൂണുകളിലൂടെയും ചിത്രീകരണങ്ങളിലൂടെയും നിരവധി ജീവിതങ്ങളെ പ്രകാശപൂരിതമാക്കി. അദ്ദേഹത്തിന്റെ സൃഷ്ടികൾ അദ്ദേഹത്തിന്റെ ബൗദ്ധിക മികവിനെ പ്രതിഫലിപ്പിച്ചു. അദ്ദേഹം സൃഷ്ടിച്ച കഥാപാത്രങ്ങൾ എന്നെന്നും ജനപ്രിയമായി നിലനിൽക്കും. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി."
(
പ്രധാനമന്ത്രിയുടെ ഓഫീസ്
രാജ്യത്തിന്റെ വിദൂര പ്രദേശങ്ങളിൽ പോലും ആരോഗ്യ അടിസ്ഥാന സൗകര്യങ്ങളിൽ വളരെയധികം പുരോഗതി കാണുന്നത് തൃപ്തികരമാണ്: പ്രധാനമന്ത്രി
ആരോഗ്യ അടിസ്ഥാന സൗകര്യങ്ങൾ രാജ്യത്തിന്റെ വിദൂര പ്രദേശങ്ങളിൽ പോലും വളരെയധികം മെച്ചപ്പെടുന്നത് കാണുന്നതിൽ സന്തോഷമുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
എയിംസ് ദിയോഘറിൽ ആരോഗ്യ സംരക്ഷണ മേഖലയിലെ വിപ്ലവം പ്രധാനമന്ത്രി ആരംഭിച്ചതിനെക്കുറിച്ച് ജാർഖണ്ഡിലെ ഗോഡ്ഡ നിയോജക മണ്ഡലത്തിൽ നിന്നുള്ള എംപി ഡോ. നിഷികാന്ത് ദുബെയുടെ ട്വീറ്റ് ത്രെഡിന് മറുപടിയായി, ശ്രീ മോദി ട്വീറ്റ് ചെയ്തു :
“ഇന്നത്തെ വെബിനാറിൽ ഞാൻ ആരോഗ്യമേഖലയിലെ പുരോഗതിയെക്കുറിച്ച് സംസാരിച്ചു. രാജ്യത്തിന്റെ വിദൂര പ്രദേശങ്ങളിൽ പോലും ആരോഗ്യ അടിസ്ഥാന സൗകര്യങ്ങളിൽ വളരെയധികം പുരോഗതി ഉണ്ടായിട്ടുണ്ട് എന്നത് തൃപ്തികരമാണ്, ഇതും അതിന്റെ ഉദാഹരണമാണ്."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ് 19 പ്രതിരോധ കുത്തിവെപ്പ് 63 കോടി ഡോസ് എന്ന നാഴികക്കല്ല് പിന്നിട്ടു
കഴിഞ്ഞ 24 മണിക്കൂറിൽ 73 ലക്ഷത്തിലധികം ഡോസ് നൽകി
രോഗമുക്തി നിരക്ക് നിലവിൽ 97.53%
കഴിഞ്ഞ 24മണിക്കൂറിൽ 45,083 പുതിയ കേസുകൾ റിപ്പോർട്ട് ചെയ്തു
രാജ്യത്തെ ചികിത്സയിൽ ഉള്ളവരുടെ എണ്ണം ആകെ രോഗികളുടെ 1.13%.
പ്രതിദിന രോഗ സ്ഥിരീകരണ നിരക്ക്,കഴിഞ്ഞ 34 ദിവസങ്ങളിലായി മൂന്നു ശതമാനത്തിൽ താഴെ
രാജ്യത്ത് കോവിഡ് പ്രതിരോധ കുത്തിവെപ്പ് 63 കോടി ഡോസ് എന്ന നാഴികക്കല്ല് പിന്നിട്ടു. കഴിഞ്ഞ 24 മണിക്കൂറിൽ 73,85,866 ഡോസുകൾ കൂടി നൽകിയതോടെ ആകെ നൽകിയ ഡോസുകളുടെ എണ്ണം  പിന്നിട്ടു..67,80,301 സെഷനുകളിലായി ആണ് ഇത് സാധ്യമായത്.
രാജ്യവ്യാപകമായി കോവിഡ് 19 പ്രതിരോധ കുത്തിവെപ്പ് നൽകുന്നതിന്റെ വേഗത വർധിപ്പിക്കുന്നതിന് കേന്ദ്ര ഗവൺമെന്റ് ശ്രമിച്ചുവരുന്നു
കഴിഞ്ഞ 24 മണിക്കൂറിൽ 35,840 പേർ കൂടി രോഗ മുക്തരായതോടെ മഹാമാരിയുടെ തുടക്കം മുതൽ ഇതുവരെ 3,18,88,642 പേർ രോഗമുക്തി നേടി.
97.53% ആണ് രോഗമുക്തി നിരക്ക്.
കേന്ദ്ര-സംസ്ഥാന ഗവൺമെന്റിന്റെ സംയോജിത പരിശ്രമഫലമായി, തുടർച്ചയായി 63 ദിവസമായി, പ്രതിദിനം പുതുതായി രോഗം സ്ഥിരീകരിക്കുന്നവരുടെ എണ്ണം 50,000 ൽ താഴെയായി നിലനിർത്തുന്നു. കഴിഞ്ഞ 24 മണിക്കൂറിൽ 45,083 പുതിയ കേസുകൾ റിപ്പോർട്ട് ചെയ്തു.
രാജ്യത്ത് ചികിത്സയിൽ ഉള്ളവരുടെ എണ്ണം 3,68,558 ആണ്. ഇത് ആകെ രോഗം സ്ഥിരീകരിച്ചവരുടെ 1.13%ആണ്.
രാജ്യത്തെ പരിശോധനാ ശേഷി ഗണ്യമായി വർധിച്ചിട്ടുണ്ട്. കഴിഞ്ഞ 24 മണിക്കൂറിൽ 17,55,327 പരിശോധനകൾ നടത്തി.
ഇതുവരെ ആകെ 51.86 കോടി പരിശോധനകളാണ് നടത്തിയത്.
ദേശീയതലത്തിൽ കഴിഞ്ഞ 65 ദിവസമായി പ്രതിവാര രോഗ സ്ഥിരീകരണ നിരക്ക് 3% ൽ താഴെയാണ്. . പ്രതിദിന രോഗ സ്ഥിരീകരണ നിരക്ക്നിലവിൽ 2.57%. പ്രതി ദിന രോഗ സ്ഥിരീകരണനിരക്ക് കഴിഞ്ഞ 84 ദിവസമായി മൂന്ന് ശതമാനത്തിൽ താഴെയും തുടർച്ചയായി 83 ദിവസമായി അഞ്ച് ശതമാനത്തിൽ താഴെയും ആണ്.
(
ആഭ്യന്തരകാര്യ മന്ത്രാലയം
ബിഹാറിലും ഉത്തർപ്രദേശിലും കനത്തമഴയിലും ഇടിമിന്നലേറ്റും ജീവൻ നഷ്ടമാകാൻ ഇടയായതിൽ ആഭ്യന്തര മന്ത്രി ശ്രീ അമിത് ഷാ അനുശോചനം രേഖപ്പെടുത്തി
ന്യൂഡൽഹി, ജൂൺ 26, 2020
ബിഹാറിലും ഉത്തർപ്രദേശിലും കനത്തമഴയിലും ഇടിമിന്നലേറ്റും ജീവൻ നഷ്ടപ്പെടാൻ ഇടയായതിൽ ആഭ്യന്തര മന്ത്രി ശ്രീ അമിത് ഷാ അനുശോചിച്ചു. കനത്തമഴയിലും ഇടിമിന്നലേറ്റും ജീവനുകൾ നഷ്ടപ്പെടാൻ ഇടയായതിൽ അഗാധ ദുഃഖം രേഖപ്പെടുത്തുന്നതായി അദ്ദേഹം ട്വിറ്ററിൽ കുറിച്ചു. ഇരു സംസ്ഥാനങ്ങളിലും രക്ഷാ ദുരിതാശ്വാസ പ്രവർത്തനങ്ങൾ ദ്രുത ഗതിയിൽ പുരോഗമിക്കുന്നതായി അദ്ദേഹം പറഞ്ഞു. ദുരന്തത്തിൽ ജീവൻനഷ്ടമായവരുടെ കുടുംബങ്ങൾക്ക് അനുശോചനം അറിയിക്കുന്നതായും പരിക്കേറ്റവർ വേഗം സുഖപ്പെടാൻ പ്രാര്ഥിക്കുന്നതായും ശ്രീ അമിത് ഷാ പറഞ്ഞു
(Visitor Counter : 98
ആരോഗ്യ, കുടുംബക്ഷേമ മന്ത്രാലയം
58.76 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ആഗസ്റ്റ് 26, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 58.76 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 1,03,39,970 ഡോസുകൾ കൂടി ഉടൻ ലഭ്യമാക്കും.
3.77 കോടി  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 155
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(28 മെയ് 2020, ന്യൂഡല്ഹി
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
രാജ്യത്ത് കോവിഡ് 19 ബാധിച്ച് നിലവില് ചികിത്സയില് ഉള്ളവര് 86,110 പേരാണ്. 67,691 പേര്ക്കാണു രോഗം ഭേദമായത്. കഴിഞ്ഞ 24 മണിക്കൂറിനുള്ളില് 3,266 പേര്ക്കു രോഗം ഭേദമായി. രാജ്യത്തെ രോഗമുക്തി നിരക്ക് 42.75 ശതമാനമാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രത്യേക സേവനങ്ങളും ഫീച്ചറുകളും
സമുദ്രോല്പന്ന കയറ്റുമതി വികസന അതോറിറ്റി ജൂബിലി ആഘോഷത്തിന്റെ നിറവില്; ആഘോഷ പരിപാടികളുടെ ഉദ്ഘാടനം കേന്ദ്ര മന്ത്രി ശ്രീമതി അനുപ്രിയ പട്ടേല് ബുധനാഴ്ച നിര്വഹിക്കും
കൊച്ചി: ഓഗസ്റ്റ് 23, 2022
രാജ്യത്തെ സമുദ്രോല്പന്നങ്ങളുടെ കയറ്റുമതി നോഡല് ഏജന്സിയായ സമുദ്രോല്പന്ന വികസന കയറ്റുമതി അതോറിറ്റി  അമ്പതാം വാര്ഷികത്തിന്റെ നിറവില്. സുവര്ണ്ണ ജൂബിലി ആഘോഷങ്ങള് കേന്ദ്ര വാണിജ്യ-വ്യവസായ സഹമന്ത്രി ശ്രീമതി അനുപ്രിയ പട്ടേല്, കൊച്ചിയിലെ ഗ്രാന്റ് ഹയാത്ത് ഹോട്ടലില്, ആഗസ്റ്റ് 24, 2022, വൈകീട്ട് 5 മണിക്ക് ഉദ്ഘാടനം ചെയ്യും. എംപിഇഡിഎ നല്കുന്ന കയറ്റുമതി പുരസ്ക്കാരങ്ങളും സുവര്ണ ജൂബിലി മറൈന് ക്വെസ്റ്റ് 2022 ചാമ്പ്യന്സ് ട്രോഫിയും ചടങ്ങില് മന്ത്രി വിതരണം ചെയ്യും.
സമുദ്രോല്പന്ന വ്യവസായത്തിലും മത്സ്യോത്പാദനത്തിലും രാജ്യത്ത് അന്താരാഷ്ട്ര നിലവാരത്തിലുള്ള ആധുനിക സൗകര്യങ്ങള് ഏര്പ്പെടുത്തിയതില് എംപിഇഡിഎക്കുള്ള പങ്ക് വളരെ വലുതാണ്. കേന്ദ്ര വാണിജ്യ വ്യവസായ വകുപ്പിന് കീഴില് 1972 ലാണ് എംപിഇഡിഎ രൂപം കൊണ്ടത്. അന്ന് 35,523 ടണ് സമുദ്രോത്പന്നമാണ് കയറ്റുമതി ചെയ്തതെങ്കില്, ഇന്നത് 1.4 ദശലക്ഷം ടണ്ണാണ്.
(രാജ്യമൊട്ടാകെയുള്ള സമുദ്രോത്പന്ന-മത്സ്യക്കൃഷി മേഖലയില് സുസ്ഥിര നടപടികളും ഗുണമേന്മയും ഉറപ്പു വരുത്തുന്ന ശൃംഘല രൂപീകരിക്കുന്നതിനുള്ള തീവ്രശ്രമം നടന്നു വരികയാണെന്ന് എംപിഇഡിഎ ചെയര്മാന് ശ്രീ ദൊഡ്ഡ വെങ്കിട സ്വാമി പറഞ്ഞു. രണ്ട് വര്ഷത്തിലൊരിക്കല് നടക്കുന്ന ഇന്ത്യ ഇന്റര്നാഷണല് സീഫുഡ് ഷോയ്ക്ക് എംപിഇഡിഎ ആതിഥേയത്വം വഹിക്കാനൊരുങ്ങുകയാണ്. കൊല്ക്കത്തയില് 2023 ഫെബ്രുവരിയില് നടക്കുന്ന ഈ മേള ഇന്ത്യയിലെ കയറ്റുമതി വ്യവസായികളും വിദേശ ഇറക്കുമതിക്കാരുമായുള്ള ആശയവിനിമയത്തിന്റെ ഉത്തമവേദിയായി മാറും.
അടുത്ത അഞ്ച് വര്ഷത്തിനുള്ളില് 20 ബില്യണ് അമേരിക്കന് ഡോളറിന്റെ സമുദ്രോത്പന്നം കയറ്റുമതി ചെയ്യുകയെന്ന ലക്ഷ്യം എംപിഇഡിഎ മുന്നോട്ടു വച്ചിട്ടുണ്ട്. ഓരോ വര്ഷവും 15 ശതമാനം കയറ്റുമതി വളര്ച്ച ഇതിനാവശ്യമാണെന്ന് ചെയര്മാന് ചൂണ്ടിക്കാട്ടി. ആധുനികവത്കരണം കയറ്റുമതി കൂട്ടിയതിന് പുറമെ, പ്രചാരണ പരിപാടികള്, കൊവിഡ് കാലത്ത് നടത്തിയ വെര്ച്വല് ബയര്-സെല്ലര് മീറ്റുകള്, എന്നിവയെല്ലാം വ്യാപാരം കൂട്ടുന്നതില് സഹായിച്ചു എന്നും അദ്ദേഹം പറഞ്ഞു.
ആസാദി കാ അമൃത് മഹോത്സവത്തിന്റെ ഭാഗമായി നടക്കുന്ന പരിപാടിയില് ശ്രീ ദിവാകര്നാഥ് മിശ്ര, ജോയിന്റ് സെക്രട്ടറി, കേന്ദ്ര വാണിജ്യ മന്ത്രാലയം; ശ്രീ ടി. കെ. എ. നായര്, മുന് ചെയർമാൻ, എംപിഇഡിഎ; ശ്രീ പോള് ആന്റണി, ചെയർമാൻ, കെഎസ്ഐഡിസി; ശ്രീ ജഗദീഷ് ഫൊഫാന്ഡി, ദേശീയ പ്രസിഡന്റ് , സീഫുഡ് എക്സ്പോര്ട്ടേഴ്സ് അസോസിയേഷന് ഓഫ് ഇന്ത്യ തുടങ്ങിയവർ പങ്കെടുക്കും.
പ്രധാനമന്ത്രിയുടെ ഓഫീസ്
പൗരത്വ നിയമ ഭേദഗതി ഒരു ഇന്ത്യന് പൗരനെപോലും ബാധിക്കില്ലെന്ന് ലോകസഭയില് പ്രധാനമന്ത്രിയുടെ ഉറപ്പ്
രാഷ്ട്രപതിയുടെ നന്ദി പ്രമേയ ചര്ച്ചയ്ക്ക് പ്രധാനമന്ത്രി ലോകസഭയില് ഇന്ന് മറുപടി നല്കി.
പൗരത്വ ഭേദഗതി നിയമത്തെ കുറിച്ച് ദീര്ഘമായി സംസാരിക്കവെ ഒരു ഇന്ത്യന് പൗരനെ പോലും അത് ബാധിക്കില്ലെന്ന് പ്രധാനമന്ത്രി സഭയ്ക്ക് ഉറപ്പ് നല്കി.
ഇതേ മാതൃകയില് ചിന്തിച്ച മുന് ഗവണ്മെന്റുകളെ പ്രധാനമന്ത്രി തന്റെ പ്രസംഗത്തില് ചൂണ്ടിക്കാട്ടി.
അയല് രാജ്യങ്ങളില് നിന്നുള്ള ന്യൂനപക്ഷ വിഭാഗങ്ങളില്പ്പെട്ട അഭയാര്ത്ഥികള്ക്ക് ഇന്ത്യയില് സംരക്ഷണം നല്കാന് ആവശ്യമെങ്കില് നിയമം ഭേദഗതി ചെയ്യുന്നതിനെ ഇന്ത്യയുടെ ആദ്യ പ്രധാനമന്ത്രി പണ്ഡിറ്റ് ജവഹര്ലാല് നെഹ്റു പിന്തുണച്ചത് പ്രധാനമന്ത്രി ഉദ്ധരിച്ചു. ഇന്ത്യയെ ഭിന്നിപ്പിക്കാനുള്ള പാകിസ്ഥാന്റെ അജണ്ടയെ വ്യാപകമാക്കുകയാണ് ചില രാഷ്ട്രീയ കക്ഷികള് ചെയ്യുന്നതെന്ന് പ്രധാനമന്ത്രി പറഞ്ഞു. പൗരത്വ ഭേദഗതി നിയമം ഒരു ഇന്ത്യന് പൗരനെ പോലും ബാധിക്കില്ലെന്ന് അദ്ദേഹം ലോക്സഭയ്ക്ക് ഉറപ്പ് നല്കി.
'പൗരത്വ നിയമ ഭേദഗതിയുടെ നടത്തിപ്പ് കൊണ്ട് ഏത് വിശ്വാസത്തിലും / മതത്തിലുംപ്പെട്ട ഒരു ഇന്ത്യാക്കാരനും യാതൊരു തരത്തിലുമുള്ള പ്രത്യാഘാതവും ഉണ്ടാവില്ലെന്ന് സ്പഷ്ടമാക്കാന് ഞാന് ആഗ്രഹിക്കുന്നു,' അദ്ദേഹം പറഞ്ഞു.
(NS MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 185.38 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 11,492 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 1,213 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,00,002 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,109 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 79.29 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,53,582 പരിശോധനകള്.
(--ND--
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് ഡിജിറ്റൽ ദൗത്യത്തിന് കീഴിലുള്ള ആരോഗ്യ പ്രൊഫഷണൽ രജിസ്ട്രിയുടെ നഴ്സ് മൊഡ്യൂൾ ദേശീയ ആരോഗ്യ അതോറിറ്റി പുറത്തിറക്കി
ന്യൂഡൽഹി , ഏപ്രിൽ 27 , 2022
ആയുഷ്മാൻ ഭാരത് ഡിജിറ്റൽ ദൗത്യത്തിന്  കീഴിലുള്ള ആരോഗ്യ പ്രൊഫഷണൽ രജിസ്ട്രിയിൽ, നഴ്സുമാർക്കുള്ള മൊഡ്യൂൾ ദേശീയ ആരോഗ്യ അതോറിറ്റി  പുറത്തിറക്കി. വിവിധ ചികിത്സാ സംബ്രദായങ്ങൾ പിന്തുടരുന്ന ഡോക്ടർമാർക്കുള്ള മൊഡ്യൂളും അവരുടെ ചികിത്സാ സന്നദ്ധതയും ആരോഗ്യ പ്രൊഫഷണൽ രജിസ്ട്രിയിൽ ഇപ്പോൾ ലഭ്യമാണ്. ദേശീയതലത്തിൽ നഴ്സ് മൊഡ്യൂൾ പുറത്തിറക്കിയതോടെ, ആധുനികവും പരമ്പരാഗതവുമായ ചികിത്സ സംബ്രദായങ്ങളിൽ ആരോഗ്യ സേവനങ്ങൾ നൽകുന്ന നഴ്സുമാർക്കും ഹെൽത്ത് കെയർ പ്രൊഫഷണൽ രജിസ്ട്രിയിൽ  എൻറോൾ ചെയ്യാൻ കഴിയും. രജിസ്ട്രിയിൽ ചേരുന്നതിനുള്ള അപേക്ഷകൾ ബന്ധപ്പെട്ട കൗൺസിലുകൾ പരിശോധിക്കും. ഇതിന്റെ തുടർച്ചയായി, പാരാ-മെഡിക്കൽ പ്രൊഫഷണലുകൾ, താഴെത്തട്ടിലെ ആശാ വർക്കർമാർ , ആരോഗ്യ പരിരക്ഷാ ജീവനക്കാർ, ബന്ധപ്പെട്ട മറ്റ് ആരോഗ്യ പ്രൊഫഷണലുകൾ തുടങ്ങി കൂടുതൽ വിഭാഗങ്ങളെ രജിസ്ട്രിയിൽ ചേർക്കാൻ NHA പദ്ധതിയിടുന്നു.
ആധുനികവും പരമ്പരാഗതവുമായ ചികിത്സാ സംവിധാനങ്ങൾ അടിസ്ഥാനമാക്കി ആരോഗ്യ സേവനങ്ങൾ ലഭ്യമാക്കുന്നതിൽ ഏർപ്പെട്ടിരിക്കുന്ന ആരോഗ്യ രംഗത്തെ എല്ലാ പ്രൊഫഷണലുകളുടെയും സമഗ്രമായ വിവരശേഖരമാണ് HPR. ആയുഷ്മാൻ ഭാരത് ഡിജിറ്റൽ ദൗത്യത്തിന്റെ അടിസ്ഥാനശിലയാണിത്. HPR മുഖേന, ആരോഗ്യപരിപാലന പ്രൊഫഷണലുകൾക്ക് ഇന്ത്യയുടെ ഡിജിറ്റൽ ആരോഗ്യ വ്യവസ്ഥയിലേക്ക് പ്രവേശിക്കാനും ആരോഗ്യ ദാതാക്കളുമായും തിരിച്ചും ബന്ധപ്പെടാനും രോഗികളുമായി ബന്ധപ്പെടാനും സാധിക്കും. HPR-ന്റെ പ്രയോജനങ്ങളിൽ ടെലിമെഡിസിൻ, ഏകീകൃത ഡിജിറ്റൽ സേവനങ്ങൾ എന്നിവയ്ക്കൊപ്പം സമർപ്പിതവും വിശ്വസനീയവുമായ ഐഡന്റിറ്റി, ഓൺലൈൻ സാന്നിധ്യം, കണ്ടെത്തൽ എന്നിവ ഉൾപ്പെടുന്നു.
ആരോഗ്യ രംഗത്തെ പ്രൊഫഷണലുകൾക്ക് സ്വന്തം ആധാർ കാർഡോ ഡ്രൈവിംഗ് ലൈസൻസോ ഉപയോഗിച്ച് https://hpr.abdm.gov.in/ എന്ന വെബ്സൈറ്റിൽ രജിസ്റ്റർ ചെയ്യുന്നതിലൂടെ HPR-ന്റെ ഭാഗമാകാം.
IE/SKY
ആരോഗ്യ, കുടുംബക്ഷേമ മന്ത്രാലയം
മരുന്നുകളുടെ ഓണ്ലൈന് വില്പ്പന നിയന്ത്രിക്കാന് നിയമ ഭേദഗതി
മരുന്നുകളുടെ ഓണ്ലൈന് വില്പ്പന നിയന്ത്രിക്കുന്നതിന് 1945 ലെ ഡ്രഗ്സ്ആന്റ്കോസ്മെറ്റിക്സ് നിയമം ഭേഗഗതിചെയ്യാന്, പൊതുജനങ്ങളില്നിന്ന് നിര്ദ്ദേശങ്ങള് ക്ഷണിച്ചുകൊണ്ട്കേന്ദ്ര ഗവണ്മെന്റ്കരട് നിയമം പുറത്തിറക്കിയിട്ടുണ്ടെന്ന്കേന്ദ്ര ആരോഗ്യ, കുടുംബക്ഷേമ വകുപ്പ് മന്ത്രി ശ്രീ. അശ്വിനി കുമാര് ചൗബെ അറിയിച്ചു. ഇ-ഫാര്മസി വഴി മരുന്നുകള് വില്ക്കുന്നതുംവിതരണംചെയ്യുന്നതും നിയന്ത്രിക്കാനുള്ള വ്യവസ്ഥകളുള്പ്പെടുത്തിയാണ്കരട് നിയമം പ്രസിദ്ധീകരിച്ചതെന്ന്രാജ്യസഭയില്രേഖാമൂലം നല്കിയ മറുപടിയില് അദ്ദേഹം പറഞ്ഞു.
(ഇ-ഫാര്മസികളുടെ രജിസ്ട്രേഷന്, യഥാസമയമുള്ള പരിശോധനകള്, ഇ-ഫാര്മസി വഴി മരുന്നുകള്വിതരണംചെയ്യുന്ന രീതി, ഇ- ഫാര്മസി വഴി മരുന്നുകള് പരസ്യംചെയ്യുന്നത് വിലക്കല്, പരാതി പരിഹാരത്തിനായുള്ള സംവിധാനം, ഇ-ഫാര്മസികളെ നിരീക്ഷിക്കല് എന്നിവയുള്പ്പെടുന്നതാണ്കരട് നിയമം.
AM/MRD
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
കേന്ദ്ര മന്ത്രിമാരായ ശ്രീ പർഷോത്തം രൂപാല, ഡോ. എൽ മുരുകൻ എന്നിവർ 2023 ജൂൺ 7 മുതൽ 12 വരെ കേരളത്തിലും ലക്ഷദ്വീപിലുമായി നടക്കുന്ന സാഗർ പരിക്രമ പരിപാടിയിൽ പങ്കെടുക്കും
കൊച്ചി: ജൂൺ 07, 2023
"സാഗർ പരിക്രമ" എന്ന അതുല്യമായ സംരംഭത്തിലൂടെ കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന വകുപ്പ് മന്ത്രി ശ്രീ പർഷോത്തം രൂപാല, സഹ മന്ത്രി ഡോ. എൽ മുരുകൻ എന്നിവർ രാജ്യത്തുടനീളമുള്ള തീരപ്രദേശങ്ങൾ മുൻകൂട്ടി നിശ്ചയിച്ച കടൽമാർഗത്തിലൂടെ സന്ദർശിക്കുന്നു . മത്സ്യത്തൊഴിലാളികളെയും മത്സ്യ കർഷകരെയും വിവിധ ഗവണ്മെന്റ് പദ്ധതികളുടെ ഗുണഭോക്താക്കളെയും കാണാനും സംവദിക്കാനും അവരുടെ പ്രശ്നങ്ങളെ അറിയാനും രാജ്യത്തെ മത്സ്യബന്ധന മേഖലയുടെ വളർച്ചയെ ത്വരിതപ്പെടുത്താനുമുള്ള അവരുടെ നിർദേശങ്ങൾ മനസിലാക്കാനും ആണിത്. 2022 മാർച്ച് 5 ന് ഗുജറാത്തിലെ മാണ്ഡവിയിൽ നിന്ന് "സാഗർ പരിക്രമ" യുടെ ആദ്യ ഘട്ട യാത്ര ആരംഭിച്ചു.
ഇതുവരെ സാഗർ പരിക്രമ ആറ് ഘട്ടങ്ങളിലായി ഗുജറാത്ത്, ദാമൻ & ദിയു, മഹാരാഷ്ട്ര, കർണാടക, ആൻഡമാൻ & നിക്കോബാർ എന്നീ തീരപ്രദേശങ്ങളിലെ സന്ദർശനം പൂർത്തിയാക്കി. സാഗർ പരിക്രമ ഏഴാം ഘട്ടത്തിൽ കേരളവും ലക്ഷദ്വീപും ഉൾപ്പെടുന്നു. ഈ ഘട്ടത്തിൽ മംഗലാപുരം, കാസർകോട്, മടക്കര, പള്ളിക്കര, ചാലിയം, കാഞ്ഞങ്ങാട്, കോഴിക്കോട്, മാഹി, ബേപ്പൂർ, തൃശൂർ, എറണാകുളം, കൊച്ചി, കവരത്തി, ബംഗാരം ദ്വീപ്, അഗത്തി തുടങ്ങിയ സ്ഥലങ്ങൾ ഉൾപ്പെടുന്നു
(കേരളത്തിലെ മത്സ്യ ബന്ധന മേഖല മൊത്തം ജിഡിപിയുടെ ഏകദേശം 1.58% സംഭാവന ചെയ്യുന്നു. സമുദ്രോത്പന്നങ്ങളുടെ കയറ്റുമതി 2017-18 വർഷത്തിൽ 5919.02 കോടി രൂപയുടെ സർവകാല റെക്കോർഡ് സൃഷ്ടിച്ചു. സമുദ്രമേഖലയിൽ ഏകദേശം 222 മത്സ്യബന്ധന ഗ്രാമങ്ങളും ഉൾനാടൻ മേഖലയിൽ 113 മത്സ്യത്തൊഴിലാളി ഗ്രാമങ്ങളുമുണ്ട്. അവിടെ ജനസംഖ്യയുടെ ബഹുഭൂരിപക്ഷത്തിനും ഉപജീവനമാർഗം മത്സ്യബന്ധനവും അനുബന്ധ തൊഴിലുമാണ്. കേരളത്തിന്റെ ഉൾനാടൻ ജലസ്രോതസ്സുകളുടെ വ്യാപ്തി മത്സ്യകൃഷി വിപുലീകരിക്കുന്നതിന് സാദ്ധ്യതയുള്ളതാണ്. കേരളത്തിലെ ജല ജൈവവൈവിധ്യവും മത്സ്യസമ്പത്തും 10 ലക്ഷത്തിലധികം മത്സ്യത്തൊഴിലാളികൾക്ക് തൊഴിൽ നൽകുകയും വാണിജ്യ മത്സ്യബന്ധനം, മത്സ്യകൃഷി മുതലായവ ഉൾപ്പെടെ നിരവധി അധിക പ്രവർത്തനങ്ങളെ പിന്തുണയ്ക്കുകയും ചെയ്യുന്നു.
അതേസമയം, ലക്ഷദ്വീപിന് 4,200 ചതുരശ്ര കി.മീറ്റർ വിസ്തീർണ്ണമുള്ള ലഗൂൺ, 20,000 ചതുരശ്ര കി.മീറ്റർ പ്രദേശിക ജലസ്രോതസ്സ്, 4,00,000 ലക്ഷം ചതുരശ്ര കിലോമീറ്റർ തനത് സാമ്പത്തിക മേഖല , ഏകദേശം 132 കി.മീ തീരപ്രദേശം എന്നിവയുണ്ട്. ലക്ഷദ്വീപിന് ചുറ്റുമുള്ള കടൽ മത്സ്യസമ്പത്തിനാൽ സമ്പന്നമാണ്. ദ്വീപുകളിലെ പ്രധാന മത്സ്യസമ്പത്ത് ചൂരയാണ്.
കേരളത്തിലെ മുതിർന്ന ഉദ്യോഗസ്ഥർ, ലക്ഷദ്വീപ് ഭരണകൂട അധികൃതർ, കേന്ദ്ര ഫിഷറീസ് വകുപ്പ്, നാഷണൽ ഫിഷറീസ് ഡെവലപ്മെന്റ് ബോർഡ്, ഇന്ത്യൻ കോസ്റ്റ് ഗാർഡ്, ഫിഷറീസ് സർവേ ഓഫ് ഇന്ത്യ എന്നിവിടങ്ങളിലെ ഉന്നത ഉദ്യോഗസ്ഥർ, മത്സ്യ തൊഴിലാളി പ്രതിനിധികൾ എന്നിവരും 2023 ജൂൺ 7 മുതൽ 12 വരെ കേരളത്തിലും ലക്ഷദ്വീപിലും നടക്കുന്ന സാഗർ പരിക്രമ പരിപാടിയിൽ പങ്കെടുക്കും.
RRTN/SKY
ആരോഗ്യ, കുടുംബക്ഷേമ മന്ത്രാലയം
ദശലക്ഷത്തില് ഏറ്റവും കുറവു രോഗബാധിതരും മരണവും ഉയര്ന്ന പരിശോധനയും ഉള്ള രാജ്യങ്ങളിലൊന്നായി തുടര്ന്ന് ഇന്ത്യ
ചികിത്സയിലുള്ളവരുടെ എണ്ണം കുറയുന്ന അവസ്ഥയും തുടരുന്നു
ദശലക്ഷത്തില് ഏറ്റവും കുറവു രോഗബാധിതരും മരണവും, ഉയര്ന്ന പരിശോധനയും ഉള്ള രാജ്യങ്ങളിലൊന്നായി ഇന്ത്യ തുടരുന്നു. കേന്ദ്രഗവണ്മെന്റിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും കൂട്ടായ പ്രവര്ത്തനങ്ങളിലൂടെയാണ് ഈ സ്ഥിതി തുടരാന് ഇന്ത്യക്കു കഴിയുന്നത്.
ദശലക്ഷത്തിലെ രോഗബാധിതരുടെ ആഗോളതലത്തിലെ കണക്ക് 5,552 ആണെങ്കില് ഇന്ത്യയിലിത് 5,790 ആണ്. യുഎസ്എ, ബ്രസീല്, ഫ്രാന്സ്, ബ്രിട്ടണ്, റഷ്യ, ദക്ഷിണാഫ്രിക്ക എന്നീ രാജ്യങ്ങളില് ഇതിലുമധികമാണ് രോഗബാധിതരുടെ നിരക്ക്.
ഇന്ത്യയില് ദശലക്ഷം പേരില് മരണം 87 ആണ്. ഇത് ആഗോളശരാശരിയായ 148 നെ അപേക്ഷിച്ച് വളരെ കുറവാണ്.
ആകെ നടത്തിയ പരിശോധനകളുടെ കാര്യത്തില് ഇന്ത്യ മികച്ച നിലയിലാണ്. കഴിഞ്ഞ 24 മണിക്കൂറിനുള്ളില് 10,66,786 ടെസ്റ്റുകള് നടത്തിയപ്പോള് ആകെ പരിശോധനകളുടെ എണ്ണം 10.5 കോടി കവിഞ്ഞു .
രാജ്യത്തെ മരണനിരക്ക് നിലവില് 1.5% ആണ്. ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 7.64% മാത്രമാണ് . ആകെ രോഗമുക്തര് 72,59,509.
രാജ്യത്ത് കഴിഞ്ഞ 24 മണിക്കൂറിനുള്ളില് 43,893 പേര്ക്കാണ് പുതുതായി കോവിഡ് സ്ഥിരികരിച്ചത്. രോഗമുക്തരായത് 58,439 പേരാണ്.
രോഗമുക്തരായവരില് 77 ശതമാനവും 10 സംസ്ഥാനങ്ങളിലും കേന്ദ്രഭരണപ്രദേശങ്ങളിലുമാണ്. മഹാരാഷ്ട്ര, കര്ണാടകം, കേരളം എന്നിവിടങ്ങളില് 7,000 ത്തിലേറെപ്പേര് രോഗമുക്തരായി.
രാജ്യത്ത് സ്ഥിരീകരിച്ച പുതിയ കേസുകളില് 79 ശതമാനവും 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് നിന്നാണ്. ഏറ്റവും കൂടുതല് പുതിയ കേസുകള് റിപ്പോര്ട്ട് ചെയ്യുന്നതില് കേരളം മഹാരാഷ്ട്രയെ മറികടന്നു. രണ്ടിടത്തും ഇപ്പോള് അയ്യായിരത്തിലധികം പുതിയ രോഗബാധിതരുണ്ട്. ഡല്ഹി, പശ്ചിമ ബംഗാള്, കര്ണാടകം, ആന്ധ്രാപ്രദേശ്, തമിഴ്നാട് എന്നിവിടങ്ങളിലും രോഗബാധിതരുടെ എണ്ണത്തില് വര്ധനയുണ്ട്.
കഴിഞ്ഞ 24 മണിക്കൂറിനുള്ളില് രാജ്യത്ത് 508 കോവിഡ് മരണങ്ങള് റിപ്പോര്ട്ട് ചെയ്തു. ഇതില് 79 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 115 മരണം രേഖപ്പെടുത്തിയ മഹാരാഷ്ട്രയാണ് പട്ടികയില് മുന്നില്.
മന്ത്രിസഭ
കേരളത്തിനും മാലദ്വീപിനുമിടയ്ക്കുള്ള ഫെറിസര്വീസിന് കേന്ദ്ര മന്ത്രിസഭയുടെഅനുമതി
കൊച്ചിയെ മാലെയുമായും മാലദ്വീപിലെ കുല്ഹുധുഫുച്ചിയുമായും
സമുദ്രമാര്ഗ്ഗം ബന്ധിപ്പിക്കും
സമുദ്രമാര്ഗം യാത്രാ, കാര്ഗോസര്വീസുകള് ആരംഭിക്കുന്നതിന് ഇന്ത്യയും മാലദ്വീപും തമ്മില് ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. പ്രധാനമന്ത്രിയുടെ മാലദ്വീപ് സന്ദര്ശനവേളയില് 2019 ജൂണ് 8 നാണ് ധാരണാപത്രം ഒപ്പുവെച്ചത്.
മാലദ്വീപിന്റെ പ്രധാനപ്പെട്ട വികസന പങ്കാളിയാണ്ഇന്ത്യ. മാലദ്വീപിലെ പല പ്രമുഖ സ്ഥാപനങ്ങളും ഇന്ത്യ സ്ഥാപിച്ചതാണ്. നിലവില്ദീര്ഘകാല വായ്പകളുംവ്യാപാരത്തിനായുള്ള റിവോള്വിംഗ്ക്രെഡിറ്റുമടക്കം മാലദ്വീപിന് ഇന്ത്യ 100 ദശലക്ഷം അമേരിക്കന് ഡോളറിന്റെവായ്പാസൗകര്യംഒരുക്കിയിട്ടുണ്ട്.
ദ്വീപ്സമൂഹത്തിന്റെ തലസ്ഥാനവും ഏറ്റവും പ്രധാനപ്പെട്ട നഗരവുമായ മാലെയും മാലദ്വീപിലെ ഏറ്റവും ജനസംഖ്യയുള്ള മൂന്നാമത്തെ നഗരവുമായകുല്ഹുധുഫുച്ചിയുംകൊച്ചിയില്നിന്ന് വിനോദ സഞ്ചാരികള്ക്കും ചരക്കു നീക്കത്തിനുമായി ഫെറിസര്വീസ് ആരംഭിക്കുന്നതിന് ഏറ്റവും സാധ്യതയുള്ള സ്ഥലങ്ങളാണ്. കൊച്ചിയില്നിന്ന് 708 കിലോമീറ്റര് അകലെയാണ് മാലെസ്ഥിതിചെയ്യുന്നത്. കുല്ഹുധുഫുച്ചി 509 കിലോമീറ്റര് അകലെയും.കുല്ഹുധുഫുച്ചിയും അതിനു ചുറ്റുമുള്ള ദ്വീപുകളും മാലദ്വീപിന്റെ വടക്കന് ഭാഗത്തെ പ്രധാന ജനവാസകേന്ദ്രങ്ങളാണ്. ഇന്ത്യക്കാര്ക്ക് വിനോദ സഞ്ചാരകേന്ദ്രങ്ങളായിതിരഞ്ഞെടുക്കാവുന്ന നിരവധി റിസോര്ട്ടുകളുംഇവിടെയുണ്ട്. നിലവില് മാലെയിലേക്ക് എത്തിച്ചേരാന് വിമാനങ്ങളുംറിസോര്ട്ടുകളിലേക്ക് സീ പ്ലെയിനുകളുമാണ് ഉപയോഗപ്പെടുത്തുന്നത്. ഇതിന് ചെലവുകൂടുതലാണ്. അതേസമയംകൊച്ചിയില്നിന്ന് സമുദ്രമാര്ഗമുള്ള ബന്ധിപ്പിക്കല് വിനോദ സഞ്ചാരവും, ഇന്ത്യയുടെ ആരോഗ്യ, സൗഖ്യടൂറിസവുംപ്രോത്സാഹിപ്പിക്കും. നിരവധി മാലദ്വീപുകാര്വിദ്യാഭ്യാസത്തിനായികേരളത്തിലേക്കും മറ്റു ദക്ഷിണേന്ത്യന് നഗരങ്ങളിലേക്കുംയാത്ര ചെയ്യുന്നുണ്ട്.
ഇരു രാഷ്ട്രങ്ങള്ക്കുമിടയില്യാത്രാ, ചരക്കു നീക്കത്തിനായി സമുദ്രമാര്ഗമുള്ള സാധ്യതകള് പ്രയോജനപ്പെടുത്തുന്നതിനാണ് മാലദ്വീപുമായി ഈ ധാരണാപത്രം ഒപ്പുവെച്ചത്. ജനങ്ങള് തമ്മിലുള്ള ബന്ധം പ്രോത്സാഹിപ്പിക്കാനും ഉഭയകക്ഷി വ്യാപാരം വര്ദ്ധിപ്പിക്കുന്നതിനും നിര്ദ്ദിഷ്ട ഫെറിസര്വീസ് വലിയതോതില് സഹായകരമാകും.
(
സാംസ്കാരിക മന്ത്രാലയം
"മേരി മാട്ടി മേരാ ദേശ്" പ്രചാരണത്തിന്റെ ആദ്യ ഘട്ടം വൻ ജനപങ്കാളിത്തത്തിന് സാക്ഷ്യം വഹിച്ചു
ന്യൂ ഡൽഹി: സെപ്റ്റംബർ 15, 2023
രാജ്യത്തിനായി ജീവൻ ബലിയർപ്പിച്ച 'വീരന്മാർക്ക്' ആദരാഞ്ജലി അർപ്പിക്കുന്നതിനായി 2023 ഓഗസ്റ്റ് 9 ന് രാജ്യവ്യാപകമായി "മേരി മാട്ടി മേരാ ദേശ്" എന്ന പ്രചാരണം ആരംഭിച്ചു. 2021 മാർച്ച് 12 ന് ആരംഭിച്ച 'ആസാദി കാ അമൃത് മഹോത്സവ'ത്തിന്റെ സമാപന പരിപാടിയാണ് ഈ പ്രചാരണം. ഇന്ത്യയിലുടനീളം 2 ലക്ഷത്തിലധികം പരിപാടികൾ സംഘടിപ്പിച്ച് വ്യാപകമായ പൊതുജന പങ്കാളിത്തത്തിന്  സാക്ഷ്യം വഹിച്ചു. സ്വാതന്ത്ര്യ സമര സേനാനികൾക്കും സുരക്ഷാ സേനകൾക്കും വേണ്ടി ശിലാഫലകങ്ങൾ സ്ഥാപിക്കുക, നമ്മുടെ ധീരന്മാരുടെ ത്യാഗങ്ങളെ ബഹുമാനിക്കുന്ന 'വീരോൻ കാ വന്ദൻ', പഞ്ച് പ്രാൺ പ്രതിജ്ഞ, വസുധ വന്ദൻ തുടങ്ങിയ സംരംഭങ്ങൾ ഈ പ്രചാരണ പരിപാടിയിൽ ഉൾപ്പെടുന്നു.
(മേരി മാട്ടി മേരാ ദേശ് പ്രചാരണത്തിന്റെ ആദ്യ ഘട്ടം വൻ ജനപങ്കാളിത്തത്തോടെ വ്യാപകമായ ആഘോഷിച്ചു. 36 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി ഇതുവരെ 2.33 ലക്ഷത്തിലധികം ശിലാഫലകങ്ങൾ നിർമ്മിച്ചിട്ടുണ്ട്. ഏകദേശം 4 കോടി പഞ്ച പ്രാൺ പ്രതിജ്ഞാ സെൽഫികൾ ഇതുവരെ വെബ്സൈറ്റിൽ അപ്ലോഡ് ചെയ്തിട്ടുണ്ട്. രാജ്യത്തുടനീളം 2 ലക്ഷത്തിലധികം ധീരന്മാരെ അനുമോദിക്കുന്ന പരിപാടികൾ സംഘടിപ്പിച്ചിട്ടുണ്ട്. വസുധ വന്ദന് പ്രമേയത്തിന് കീഴില് 2.36 കോടിയിലധികം തദ്ദേശീയ തൈകള് നട്ടുപിടിപ്പിക്കുകയും 2.63 ലക്ഷം അമൃത് വാടികകള് സൃഷ്ടിക്കുകയും ചെയ്തു.
ഇപ്പോൾ രാജ്യത്തുടനീളം ആസൂത്രണം ചെയ്തിരിക്കുന്ന അമൃത് കലശ് യാത്രകളുമായി പ്രചാരണം അതിന്റെ രണ്ടാം ഘട്ടത്തിലേക്ക് പ്രവേശിക്കാൻ ഒരുങ്ങുകയാണ്. ഇന്ത്യയുടെ ഉടനീളം നടക്കുന്ന പ്രചാരണ പരിപാടി എന്ന നിലയിൽ, രാജ്യത്തെ എല്ലാ വീടുകളിലും സ്പർശിക്കുക എന്നതാണ് ഇതിന്റെ ലക്ഷ്യം. ആറ് ലക്ഷത്തിലധികം ഗ്രാമങ്ങളിൽ നിന്നും നഗരപ്രദേശങ്ങളിലെ വാർഡുകളിൽ നിന്നും മണ്ണും അരി ധാന്യങ്ങളും ശേഖരിക്കുന്നു. ഗ്രാമീണ മേഖലകളിൽ, ഇത് സംയോജിപ്പിച്ച് ബ്ലോക്ക് തലത്തിൽ കലശം സൃഷ്ടിക്കും. സംസ്ഥാന തലസ്ഥാനത്ത് നിന്ന് ആചാരപരമായ യാത്രയയപ്പിന് ശേഷം ഈ കലശങ്ങൾ ദേശീയ പരിപാടിക്കായി ഡൽഹിയിലേക്ക് കൊണ്ടുപോകും.
നഗരപ്രദേശങ്ങളിൽ, വാർഡുകളിൽ നിന്ന് മണ്ണ് ശേഖരിച്ച് നഗര തദ്ദേശ സ്ഥാപന തലത്തിൽ കലശം സൃഷ്ടിക്കും. ഇത് സംസ്ഥാന തലസ്ഥാനം വഴി ഡൽഹിയിലേക്ക് കൊണ്ടുപോകും. ഒക്ടോബര് അവസാനത്തോടെ 8,500 ലധികം കലശങ്ങള് അന്തിമ പരിപാടിക്കായി ഡല്ഹിയിലെത്തുമെന്നാണ് പ്രതീക്ഷിക്കുന്നത്. ഇന്ത്യയുടെ എല്ലാ കോണുകളിൽ നിന്നും ശേഖരിക്കുന്ന മണ്ണ് അമൃത് വാടിക-അമൃത് സ്മാരകങ്ങളിൽ സ്ഥാപിക്കും. ഇത് ആസാദി കാ അമൃത് മഹോത്സവത്തിന്റെ സ്മരണയാണ് നിലകൊള്ളും.
മേരി മാട്ടി മേരാ ദേശ് പ്രചാരണത്തിന്റെ ഫോട്ടോകൾ ലിങ്കിൽ ലഭ്യമാണ്: https://drive.google.com/drive/folders/1ZbRRp1YP893V6LBfibaQJeoK3vBOLoc9?usp=drive_link
റോഡ് ഗതാഗത, ഹൈവേ മന്ത്രാലയം
ദേശീയ പാതകളിലെ എല്ലാ ഫീസ് പ്ലാസകളും ഡിജിറ്റൽ പേയ്മെന്റിലൂടെ ഫീസ് പിരിക്കുന്നതിനായി “ഫീസ് പ്ലാസയുടെ ഫാസ്റ്റ് ടാഗ് പാതകളായി ” പ്രഖ്യാപിച്ചു
ന്യൂ ഡൽഹി : 22 ജൂലൈ 2021
ദേശീയപാതകളിലെ എല്ലാ ഫീസ് പ്ലാസകളും ഡിജിറ്റൽ പേയ്മെന്റ് വഴി ഉപയോക്തൃ ഫീസ് ശേഖരിക്കുന്നതിനായി . “ഫീസ് പ്ലാസയുടെ ഫാസ്റ്റ്ടാഗ് പാതകളായി സർക്കാർ പ്രഖ്യാപിച്ചിട്ടുണ്ട് . 2021 ഫെബ്രുവരി 15/16 അർദ്ധരാത്രി മുതൽ ഇത് നിലവിൽ വന്നു.നിലവിൽ ദേശീയപാതകളിലെ എല്ലാ ഫീസ് പ്ലാസകളും ഫാസ്റ്റ് ടാഗ് സംവിധാനത്തിൽ പൂർണ്ണമായും സജ്ജീകരിച്ചിരിക്കുന്നു.എല്ലാ പാതകളും ഫാസ്റ്റ് ടാഗ് പാതകളായി പ്രഖ്യാപിച്ചതിന് ശേഷം, മൊത്തം ഫാസ്റ്റാഗ് ഉപയോഗം 2021 ഫെബ്രുവരി 14 ലെ 80 ശതമാനത്തിൽ നിന്ന് ഏകദേശം 96 ശതമാനത്തിലെത്തി.2021 ജൂലൈ 14 ലെ കണക്കനുസരിച്ച് 3.54 കോടിയിലധികം ഫാസ്റ്റ് ടാഗുകൾ നൽകിയിട്ടുണ്ട്.
ഉപയോക്തൃ ഫീസ് ശേഖരിക്കുന്നതിനുള്ള പ്രക്രിയ / സാങ്കേതികവിദ്യ മെച്ചപ്പെടുത്തൽ ഒരു തുടർ പ്രക്രിയയാണ്. ഈ രംഗത്ത് പുതിയ സാങ്കേതികവിദ്യയും രീതികളും സ്വീകരിക്കുന്നതിനുള്ള ശ്രമങ്ങളും തുടരുന്നു.
സെൻട്രൽ മോട്ടോർ വെഹിക്കിൾ റൂൾസ്, 1989 പ്രകാരം ഡ്രൈവർക്കും, കോ-ഡ്രൈവർക്കും എയർബാഗുകൾ നിർബന്ധമാക്കിയിട്ടുണ്ട്.
കേന്ദ്ര റോഡ് ഗതാഗത, ദേശീയപാത മന്ത്രി ശ്രീ നിതിൻ ഗഡ്കരി ലോക്സഭയിൽ രേഖാമൂലം നൽകിയ മറുപടിയിലാണ് ഈ വിവരങ്ങൾ നൽകിയത്.
IE
(Visitor Counter : 106